“የኢትዮጲያ ብሔሮች፥ ብሔረሰቦች፥ ሕዝቦች የኢትዮጲያ ሉዓላዊ ስልጣን ባለቤቶች ናቸው” በሚል የዜጎችን መብት፥ ነፃነትና ፍትሃዊ ተጠቃሚነት ለራሱና ለራሱ ብቻ ያደረገው ህወሓት ነው። “የብሔሮች መብትና እኩልነት” በሚል የሞኝ ፈሊጥ የኢትዮጲያዊያንን መብትና ነፃነት እየገፈፈ ያለው፣ ዜጎች በሀገራቸውና መንግስታቸው ላይ ያላቸውን የሉዓላዊ ስልጣን ባለቤትነት በመግፈፍ ሀገር-አልባ አድርጎ፣ በማን-አለብኝነት ሰብዓዊ መብትና ክብራቸውን እየገፈፈ ያለው ህወሓት/ኢህአዴግ ነው። በአጠቃላይ፣ በሕገ-መንግስቱ አንቀፅ 8 መሰረት ለብሔሮች የተሰጠው ሉዓላዊ መብትና ስልጣን በዜጎች እጅ እስካልገባ ድረስ ጨቋኝና ጭቆናን ከዚህ ሀገር አይጠፋም።
